recursal/SuperWikiNEXT-32B huggingface dataset:
Perbezaan antara **Pterygotus** dan Euripterid ( Kiri: Euripterid Kanan : Pterygotus )
**Pterygotus** ialah salah satu haiwan pemangsa ganas di dalam laut semasa Zaman Silurian. Ia juga merupakan kumpulan Euripterid. Badan Pterygotus diliputi cangkerang keras dan anggota depannya berbentuk penyepit. Mempunyai sepasang mata majmuk yang besar untuk mencari mangsa di kawasan luas. Ia boleh hidup di dalam air laut dan air tawar. Pasangan anggota kelima berbentuk pendayung digunakan untuk berenang dan selebihnya berfungsi untuk mengemudi arah pergerakan.

Nama saintifik  : Pterygotus

Saiz  : Kira-kira 2.3 m atau lebih ( panjang )

Makanan  : Pelbagai

Habitat  : Laut cetek

Penemuan  : Seluruh dunia kecuali Antartika

Zaman kehidupan  : Akhir Zaman Silurian

Kenapa Pterygotus pupus ?
-------------------------

Saiz badan besar menjadikan sukar bergerak dan mudah dijejak pemangsa.

Bagaimana Pterygotus memburu makanan ?
--------------------------------------

Kebiasaannya, Pterygotus bersembunyi di dalam lumpur atau pasir di dasar laut sambil memerhati keadaan sekeliling. Apabila mangsa muncul, ia terus menerkam.

Rujukan
-------
**Perintis** atau dikenali sebagai '**pioneering'** adalah ilmu pengakap yang paling berguna. Pada awalnya ilmu perintis ini digunakan oleh jurutera tentera dengan menggunakan batang-batang kayu yang kukuh dengan diikat menjadi sebuah menara, pintu gerbang atau gajet, ia bermula dengan pengenalan asas ikatan dan simpulan hingga diikat atau disimpul pada beberapa kayu menjadi sebuah bangunan ringkas sesuai dengan keperluan ketenteraan. Seorang pengakap yang tidak mengetahui ilmu ikatan dan simpulan dianggap suatu yang tidak logik, ini kerana ilmu ini diperlukan selepas seorang ahli itu mengetahui 3 asas penting yang melayakkannya memperolehi lencana keahlian dipoket uniform.

**Pembinaan Menara**-Digunakan untuk tujuan pemerhatian dalam tapak perkhemahan ataupun meninjau luar dari kawasan bagi memerhati gerak-geri musuh suatu masa dahulu

**Gajet**-adalah suatu perkakas atau alatan yang ringkas lagi mudah. Ia dibuat dengan mengunakan ranting dan kayu tanpa melibatkan penggunaan besi atau plastik. Hampir semua gajet ini menggunakan bahan organik.
**Sekolah Kebangsaan Kuala Sentol** atau nama ringkasnya *SK Kuala Sentol*, merupakan sebuah Sekolah Kebangsaan yang terletak di Kampung Kuala Sentul.

Pada 2009, Sekolah Kebangsaan Kuala Sentol memiliki 146 pelajar lelaki dan 131 pelajar perempuan, menjadikan jumlah keseluruhan murid seramai 277 orang. Ia mempunyai seramai 23 orang guru.2009

Sejarah
-------

Kg Paya Mengkuang adalah sebuah kampung di pendalaman yang teletak kira-kira 10km dari kg Kuala Sentul. Semasa darurat semua penduduk di arahkan berpindah ke Kg. Kuala Sentul dan Sekolah Paya Mengkuang ditutup pada 4.8.1948.

Pada 10.07.1951 sekolah Kebangsaan Kuala Sentol telah dibukadengan nama rasminya Sekolah Melayu Kuala Sentol. Keadaaan dindingnya kayu dan beratapkan daun nipah. Pada peringkat awalnya sekolah ini mmpunyai 51 orang murid dan 2 orang guru rakyat sahaja.Pada tahun 1958, Sekolah Kebangsaan Kuala sentulelah diperbesarkan dengan lantai dan dindingnya telah diganti gengan simen dan batu.Dan namanya bertukar kepada Sekolah Umum Kuala Sentol. Pada 1959 telah diiktiraf sebagai Sekolah Kebangsaan dan mendapat bantuan kerajaan sepenuhnya.Pada April 1962 sebuah bangunan telah dibina dengan mempunyai 4 bilik darjah. Pada 1973 sebuah lagi bangunan baru telah dibina. Pada 18.7.1976 sekolah ini telah meraya sambutan Jubli Perak sempena 23 tahun usia sekolah ini. Majlis telah diadakan secara gilang gemilang dan dirasmikan oleh En. Chan Siang Sun. Aplikasinya sekolah telah mendapat sebuah kantin dan siap dibina dalam tahun 1979. Pada tahun 1981 sebuah bangunan 2 bilik darjah telah dibinPada 1998 sebuah lagi bangunan bilik darjah siap dibina. Pada Januari2002sebuah bangunan 4 tingkat telah didirikan, menempatkan Bilik Gururu Besar, Bilik Guru, Pejabat ,Bilik Sains, Pusat Sumber,Bilik Sembahyang dan bilik darjah.Pada 1 Julai 2004 bangunan ini siap sepenuhnya dan dirasmikan oleh YBTn Haji Ismail Bin Mutalib ali parlimen Maran pada 9.7.2004. Sekolah Kebangsaan merupakan psat Perpindahan bajir.

Alamat
------

Sekolah Kebangsaan Kuala Sentol
Kampung Kuala Sentul
Pahang, Malaysia
Telefon = 6094766988
Fax = 6094766988

Pautan luar
-----------

*
Dalam sistem elektronik dan pengkomputeran, **perisian tegar** (dalam bahasa Inggeris: *firmware*) merupakan gabungan bagi ingatan baca sahaja dan kod atur cara serta data yang tersimpan di dalamnya. Contoh peranti yang mengandungi perisian tegar ialah sistem terbenam (macam lampu trafik dan jam digital), komputer, persisian komputer, telefon bimbit, dan kamera digital. Perisian tegar yang terkandung di dalam peranti-peranti ini menyediakan atur cara kawalan untuknya. Perisian tegar disimpan di dalam peranti-peranti ingatan tak meruap (*non volatile*) seperti ROM, EPROM, atau ingatan flash. Perisian tegar bagi sesebuah peranti jarang atau tidak akan pernah ditukar sepanjang hayat ekonominya; sesetengah peranti ingatan perisian tegar kekal terpasang dan tidak boleh ditukar selepas pengilangan. Antara sebab-sebab biasa untuk mengemaskini perisian tegar ialah memperbetulkan pepijat atau penambahan ciri pada peranti berkenaan.

Perisian tegar seperti BIOS ROM bagi komputer peribadi mungkin hanya mengandungi fungsi-fungsi asas bagi sesebuah peranti dan mungkin hanya menyediakan khidmat kepada perisian aras tinggi. Perisian tegar seperti atur cara bagi sebuah sistem terbenam boleh jadi satu-satunya perisian yang berjalan pada sistem itu dan menyediakan segala fungsinya.

Rujukan
-------

1. ↑  *The Authoritative Dictionary of IEEE Standards Terms*. m/s. 438. doi:10.1109/IEEESTD.2000.322230. ISBN 0738126012.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
| Suit protokol Internet |
| --- |
| Lapisan Penggunaan |
| * BGP
* DHCP
* DNS
* FTP
* HTTP
* HTTPS
* IMAP
* LDAP
* MGCP
* MQTT
* NNTP
* NTP
* POP
* ONC/RPC
* RTP
* RTSP
* RIP
* SIP
* SMTP
* SNMP
* SSH
* Telnet
* TLS/SSL
* XMPP
* *lanjut*
 |
| Lapisan Pengangkutan |
| * TCP
* UDP
* DCCP
* SCTP
* RSVP
* *lanjut*
 |
| Lapisan Internet |
| * IP
	+ IPv4
	+ IPv6
* ICMP
* ICMPv6
* ECN
* IGMP
* IPsec
* *lanjut*
 |
| Lapisan Pautan |
| * ARP
* NDP
* OSPF
* Terowong
	+ L2TP
* PPP
* MAC
	+ Ethernet
	+ Wi-Fi
	+ DSL
	+ ISDN
	+ FDDI
* *lanjut*
 |
| * l
* b
* s
 |

**Protokol Kawalan Penghantaran** (*Transmission Control Protocol - TCP*) merupakan salah satu protokol teras bagi Suit Protokol Internet. TCP merupakan salah satu daripada dua komponen asal bagi suit terbabit, melengkapkan Protokol Internet (IP) dan lantas keseluruhan suit biasanya dirujuk sebagai *TCP/IP*. TCP membekalkan khidmat pertukaran keutuhan data secara langsung di antara dua hos rangkaian, manakala IP mengendalikan pengalamatan dan penghalaan pesanan merentasi satu atau lebih rangkaian. Secara khusus, TCP membekalkan penghantaran yang tertib dan kukuh bagi strim bit dari satu atur cara pada sebuah komputer ke atur cara lain pada komputer lain. Kebanyakan aplikasi Internet utama bergantung kepada TCP, antaranya ialah World Wide Web, e-mail, dan pindahan fail. Aplikasi lain, yang tidak memerlukan perkhidmatan strim data yang kukuh, menggunakan protokol Datagram pengguna, yakni User Datagram Protocol (UDP) yang membekalkan khidmat datagram, yang menekankan pengurangan kependaman berbanding keutuhan.
**Soumik Sen** ialah seorang penulis skrip dan pengarah filem India. Beliau telah menulis skrip untuk filem-filem seperti *Anthony Kaun Hai?* (2006), *Ru Ba Ru* dan *Meerabai Not Out* (2008) dan *Hum Tum Aur Ghost* (2010). Pada tahun 2014, beliau mengarahkan dan menulis skrip serta menulis lagu untuk filem jenayah *Gulaab Gang*.

Bersempena meraikan ulang tahun ke-100 perfileman India, Sen telah dipilih oleh CNN-IBN sebagai salah seorang daripada *100 pengarah filem India terhebat sepanjang zaman*.

Filemografi Bollywood
---------------------

|  |  |
| --- | --- |
|  | Menunjukkan filem yang belum dikeluarkan |

|  |  |  |  |  |  |  |
| --- | --- | --- | --- | --- | --- | --- |
| **Tahun** | **Filem** | **Skrip** | **Pengarah** | **Komposer** | **Cerita** | **Catatan** |
| 2006 | *Anthony Kaun Hai?* | Ya | Tidak | Tidak | Tidak |  |
| 2008 | *Ru Ba Ru* | Ya | Tidak | Tidak | Tidak |  |
| 2008 | *Meerabai Not Out* | Ya | Tidak | Tidak | Tidak |  |
| 2009 | *Saluun* | Tidak | Tidak | Ya | Tidak |  |
| 2010 | *Hum Tum Aur Ghost* | Ya | Tidak | Tidak | Tidak |  |
| 2014 | *Gulaab Gang* | Ya | Ya | Ya | Tidak |  |
| 2016 | *Badman* | Ya | Ya | Ya | Ya |  |
| 2019 | *Why Cheat India* | Tidak | Ya | Ya | Tidak |  |
| 2019 | *Mahalaya* | Tidak | Ya | Tidak | Tidak |  |

Rujukan
-------

1. ↑  "Ishanou (1991)". CNN-IBN. 17 April 2013. Dicapai pada 14 June 2014.

Pautan luar
-----------

* Soumik Sen di Pangkalan Data Filem Internet (IMDb)
*
***Santau*** ialah sebuah filem seram Malaysia 2009 arahan Azhari Zain yang ditayangkan di pawagam Malaysia mulai 10 Disember 2009. Filem yang dibintangi Esma Daniel dan Putri Mardiana ini merupakan kesinambungan filem-filem seram yang diterbitkan oleh Metrowealth Pictures selepas kejayaan filem Jangan Pandang Belakang, Congkak & Jangan Tegur.

Plot
----

Sepasang suami isteri, Halim (Esma Daniel) dan Nina (Putri Mardiana) bersama anak perempuannya Icah hidup dalam keadaan selesa di sebuah perkampungan Melayu moden. Halim sentiasa menjadi contoh di kalangan masyarakatnya kerana berjaya dalam kerjaya dan suasana rumah tangganya yang harmoni. Di sebelah rumah mereka tinggal sepasang suami isteri, Usin (Riezman Khuzaimi) dan Ana, dan di sebelah satu lagi adalah rumah kosong yang sedang menanti orang untuk menyewa. Selepas sepasang suami-isteri (Lisdawati) dan (Zul Handy Black) berpindah bersebelahan rumah mereka, keluarga Halim mula dihantui oleh kejadian aneh dan menyeramkan di dalam rumah mereka. Bermula dengan Icah yang terlihat pelbagai kelibat misteri sehinggalah kepada Nina yang sering mengalami kejadian pelik yang belum pernah berlaku selama ini. Semuanya berlaku apabila Halim tidak berada di rumah. Halim sangat sibuk dan menghabiskan masanya di luar sehingga lewat malam. Nina mula berubah sedikit demi sedikit daripada seorang isteri yang baik dan rajin menjadi seorang yang malas dan panas baran. Setiap hari ada sahaja perkara yang berlaku yang mampu meretakkan hubungan keluarga mereka. Sebagai seorang yang berjaya, Halim tidak begitu mempercayai wujudnya benda ghaib dalam rumah mereka apabila Tuti mengadu padanya. Satu hari Nina mula mengalami sakit perut yang amat sangat dan Halim membawanya ke klinik. Doktor mengesahkan Nina mengalami gastrik. Bagaimanapun Icah mengesyaki ibunya mengalami gangguan benda halus. Satu malam, Halim berkejar pulang apabila Icah memberitahu Nina dirasuk dan menjerit-jerit. Akhirnya Halim membawa Nina berjumpa bidan kampung. Bidan tersebut mendapati Nina dan Halim telah menerima SANTAU kerana perasaan dengki dengan kebahagiaan dan kejayaan mereka

Pelakon
-------

* Esma Daniel sebagai Halim
* Putri Mardiana sebagai Nina
* Riezman Khuzaimi sebagai Usin
* Zul Handy Black sebagai Man
* Lisdawati sebagai Arifah
* Farisha Fatin Faisal sebagai Ecah
* Mariani Ismail sebagai Nenek Jelmaan
* Bob Lokman sebagai Tok Bomoh
* Hafidzuddin Fazil sebagai Tok Imam
* Aida Othman sebagai Bidan
* Ku Faridah sebagai Mak Cik Tua
* Michelle Wee sebagai Lyana
* Along Eyzendy sebagai Onn
* Lazizah Ahmad sebagai Kak Som
* Hisham Ahmad Tajuddin sebagai Bapa Halim

Anugerah dan pencalonan
-----------------------

Festival Filem Malaysia ke-23 :

* Pelakon Wanita Terbaik- Putri Mardiana (pencalonan)
* Pelakon Lelaki Terbaik-Esma Daniel (pencalonan)

Rujukan
-------

1. ↑

Pautan luar
-----------

* Santau di Sinema Malaysia
**Sekolah Jenis Kebangsaan (C) Pei Ying** atau nama ringkasnya *SJK(C) Pei Ying*, merupakan sebuah Sekolah jenis kebangsaan Cina yang terletak di Peti Surat 99.

Pada 2009, Sekolah Jenis Kebangsaan (C) Pei Ying memiliki 164 pelajar lelaki dan 123 pelajar perempuan, menjadikan jumlah keseluruhan murid seramai 287 orang. Ia mempunyai seramai 24 orang guru.2009

Sejarah
-------

Sekolah Jenis Kebangsaan (Cina) Pei Ying diasaskan pada tahun 1920. SJK (C) Pei Ying dahulunya dikenali sebagai Sekolah Rendah Kiao Wah. Atas inisiatif, pemuafakatan serta pengorbanan dari segala aspek oleh penduduk tempatan berbangsa Cina ketika itu, sekolah rendah yang dinamakan sebagai Sekolah Rendah Kiao Wah ini telah berjaya didirikan agar kanak-kanak di sekitar kawasan Jalan Cecily dan Jalan Leila berpeluang untuk menimba ilmu. Bangunan sekolah ini pada peringkat awal terletak di tapak asal SJK (C) Pei Ying sekarang. Tapaknya seluas 1.228 hektar didermakan oleh pertubahan pengurusan jenazah. Guru Besar yang pertama ialah Encik Kuan Kui Min dan guru pula ialah Encik Yong Kean Hiung. Jumlah murid pada ketika itu hanya lebih kurang 30 orang dan jumlahnya semakin bertambah dari sehari ke sehari.

Pencapaian
----------

Alamat
------

Sekolah Jenis Kebangsaan (C) Pei Ying
Peti Surat 99
90701, Sandakan
Sabah, Malaysia
Telefon = 6089226553
Fax = 6089226553

Pautan luar
-----------

* Facebook Sekolah Jenis Kebangsaan (C) Pei Ying
* Sekolah Jenis Kebangsaan (C) Pei Ying
* Sekolah Jenis Kebangsaan (C) Pei Ying
**Sekolah Jenis Kebangsaan (C) Phooi Min** atau nama ringkasnya *SJK (C) Phooi Min*, merupakan sebuah Sekolah Jenis Kebangsaan yang terletak di Teluk Ru & Beting Kepah.

Pada 2009, Sekolah Jenis Kebangsaan (C) Phooi Min memiliki 16 pelajar lelaki dan 10 pelajar perempuan, menjadikan jumlah keseluruhan murid seramai 26 orang. Ia mempunyai seramai 4 orang guru.2009

Pada 2015, Sekolah Jenis Kebangsaan (C) Phooi Min memiliki 12 pelajar lelaki dan 5 pelajar perempuan, menjadikan jumlah keseluruhan murid seramai 17 orang. Ia mempunyai seramai 10 orang guru.2015

Sejarah
-------

Sekolah Jenis Kebangsaan (C) Phooi Min adalah gabungan sekolah Yoke Min di Benting Kepah dan sekolah Phooi Teck di Teluk Ru.

Sekolah Yoke Min dan sekolah Phooi Teck telah ditubuhkan pada tahun 1940. Pada masa itu, sekolah Yoke Min hanya mempunyai 30 orang murid dan seorang guru manakala sekolah Phooi Teck mempunyai lebih kurang 40 orang murid dan seorang guru. Kedua-dua sekolah ini diuruskan sepenuhnya oleh PIBG tanpa bantuan daripada kerajaan.

Pada tahun 1967, kedua-dua buah sekolah ini telah memohon menjadi sekolah bantuan kerajaan daripada JPN tetapi tidak mendapat kelulusan daripada pihak berkenaan. Akan tetapi JPN telah mencadangkan kedua-dua buah sekolah ini bergabung.

Pada 2 hari bulan Februari, 1968, wakil kedua-dua buah sekolah ini telah mencapai kesehaluan dan menamakan sekolah gabungan ini sebagai SJK(C) Phooi Min. Mereka telah menempatkan bangunan baru ini di antara kawasan Benting Kepah dan Teluk Ru. Pada 2 hari bulan Januari, 1973, SJK(C) Phooi Min telah mendapat kelulusan daripada JPN sebagai sekolah bantuan kerajaan. Bangunan baru telah siap dibina pada tahun 1976 dan telah mula berfungsi pada tahun 1977.

Pencapaian
----------

Alamat
------

Sekolah Jenis Kebangsaan (C) Phooi Min
Teluk Ru & Beting Kepah
Selangor, Malaysia
Telefon = 03-32137387
Fax = 03-32137387

Pautan luar
-----------

* Facebook Sekolah Jenis Kebangsaan (C) Phooi Min]
* PUSAT SUMBER SJK(C) PHOOI MIN
**Pendidikan tinggi** atau **pendidikan posmenengah** (Singapura) ialah tahap pendidikan yang membawa kepada ijazah. Pendidikan tinggi ialah tahap pendidikan pilihan terakhir yang dilalui seorang pelajar selepas pendidikan menengah. Struktur Pengelasan Piawai Pendidikan Antarabangsa menetapkan pendidikan tinggi pada tahap enam, tujuh dan lapan menurut versi 2011.

Hak kepada pendidikan tinggi dinyatakan dalam beberapa pengisytiharan hak asasi manusia antarabangsa seperti ICESCR oleh Persatuan Bangsa-Bangsa Bersatu. Pendidikan tinggi adalah penting dalam ekonomi negara sebagai sebuah industri, dan sumber pekerja yang terlatih dan berpendidikan dalam industri lain. Pekerja-pekerja berpendidikan tinggi memiliki kurang peluang untuk menganggur berbanding dengan pekerja dengan taraf pendidikan yang lebih rendah.

Rujukan
-------

1. ↑  Kaplan, Andreas (2021), *Higher education at the crossroads of disruption: the university of the 21st century*, Emerald Publishing, ISBN 9781800715042
2. ↑  "Risk-Based Student Loans". 2011-09-05. SSRN 1941070. Cite journal requires `|journal=` (bantuan)
3. ↑  OECD, Education at a Glance (2011)

Pautan luar
-----------

* Media berkenaan Pendidikan tinggi di Wikimedia Commons
* Takrifan kamus *pendidikan tinggi* di Wikikamus

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.

| Kawalan kewibawaan Sunting ini di Wikidata |
| --- |
| Perpustakaan negara | 
* Israel
* Amerika Syarikat
* Latvia
* Jepun
* Republik Czech

 |
| Lain-lain | 
* Arkib Negara (A.S.)

 |
**Nurul Bashirah**(lahir di Purwakarta, 27 September 1993; umur 29 tahun) ialah selebriti internet Indonesia

Latar belakang
--------------

yang lebih biasa dipanggil dengan Bashirah atau Bash ini dilahirkan di Indonesia, tepatnya di Kota Purwakarta Jawa Barat. Beliau berhasil menyandang gelar Putri Muslimah Indonesia di tahun 2019, dan Putri Muslimah Persahabatan di tahun bersamaan.

Pendidikan
----------

* Universitas Brawijaya Malang (2020)

Kehidupan pribadi
-----------------

Nurul merupakan anak terakhir sebagai keempat bersaudara kandung dari ibu bapa nama Hj. Ahmad Bashirah (bapa kandung) mempunyai keturunan Syria-India serta nama Hj. Madihah Bajri (ibu kandung) mempunyai berdarah Maghribi-Aljazair

Rujukan
-------

1. ↑  Times, I. D. N.; Triadanti. "10 Fakta Nurul Bashirah, Putri Muslimah Indonesia 2019 yang Memesona". *IDN Times* (dalam bahasa Indonesia). Dicapai pada 2022-05-21.

Pautan luar
-----------

* Nurul Bashirah di Twitter
* Nurul Bashirah di Instagram
* Nurul Bashirah di Facebook
**Pulau Kacha** atau juga dieja **Pulau Kaca** merupakan satu salah daripada pulau yang menjadi tempat tumpuan pelancong di Langkawi negeri Kedah, sebagai tempat beriadah dan bersuka-ria bersama keluarga. Keindahan *Pulau Kacha* yang mempunyai pantai berpasir yang indah dan air yang jernih untuk para pengunjung berkelah dan mandi-manda bersama keluarga. Di *Pulau Kacha*, para pengunjung dapat melakukan aktiviti di pantai seperti bermain layang-layang dan membina istana pasir sepanjang hari dan berehat bersama keluarga di situ dan menikmati keindahan alam semula jadi.

*Pulau Kacha* yang terletak di Langkawi ini amat popular dikalangan pengunjung tempatan dan luar tempat yang ingin lari daripada kesibukan kota dan mendapat ketenangan dan menikmati suasana pulau yang tenang dengan air laut yang jernih. Tidak hairanlah mengapa para pengunjong yang melawat Langkawi pasti tidak melepaskan peluang untuk berkunjung ke *Pulau Kacha* dan meneroka keindahan pantai sambil menikmati suasananya yang sepi dan tenang.

Geografi
--------

Pulau Kacha merupakan pulau yang terletak di negeri Kedah. Ia menjadi tumpuan pengunjung tempatan dan luar ke Langkawi di negeri Kedah. Pulau Kacha memiliki iklim tropika dan airnya kekal suam sepanjang tahun, selesa untuk berenang.

Terdapat banyak kekayaan semulajadi seperti batu-batu karang dan hidupan-hidupan laut yang menawan menanti untuk diterokai melalui aktiviti snokel. Suhu air berlegar sekitar 29 hingga 30°C sepanjang tahun sungguhpun ia boleh turun beberapa darjah pada musim tengkujuh pada penghujung tahun.

*Pulau Kaca* merupakan salah satu dari empau pulau yang membentuk Taman laut, iaitu Pulau Payar, Pulau Kaca, Pulau Lembu dan Pulau Segantang. Pemandangan pulau ini memang cantik dan asli. Bongkah batu di pinggir pantai bagai disusun rapi, pasirnya putih bersih dan airnya sangat jernih hinggakan belang pada badan anak ikan boleh dilihat dengan jelas.

Sejarah
-------

Peraturan
---------

Taman Laut Negeri Kedah, pengurusan Taman Laut Pulau Payar mengenakan peraturan ketat:

* Setiap sampah yang dibawa masuk hendaklah dibawa balik.
* Pengunjung perlu membawa bekalan sendiri.
* Selepas makan, jangan lupa masukkan semula semua sampah dalam beg untuk di bawa pulang bagi mengelakkan pencemaran taman laut.
* Sebarang aktiviti memancing dalam perairan 2.7 batu nautika akan dikenakan tindakan undang-undang.

Fauna dan flora
---------------

*Pulau Kacha* memiliki tumbuhan tropika dan hutan malar hijau.

Kemudahan
---------

Lihat juga
----------

* Langkawi
* Kedah
* Mahsuri

Rujukan
-------

1. ↑  GPP Pembangunan Fizikal Pulau-Pulau dan Taman Laut 1 2015.

Pautan luar
-----------

* Pusat Pelancongan Malaysia (MaTiC)
* Pulau & Pantai Pusat Pelancongan Malaysia (MaTiC)
**Pengangkutan awam di Selangor** terbahagi kepada pengangkutan air, darat dan udara.

Pengangkutan air
----------------

Pengangkutan air jarang digunakan kecuali untuk pergi ke destinasi pelancongan seperti Pulau Carey dan Pulau Ketam.

Pengangkutan darat
------------------

### Bas dan teksi

Perkhidmatan Bas di negeri ini disediakan oleh perkhidmatan bas Rapid KL, Metro Bus, City Liner dan Smart Selangor. Bas yang disediakan oleh Kerajaan Negeri ialah Bas Smart Selangor yang merupakan perkhidmatan bas pertama di Malaysia dan disediakan secara percuma tanpa perlu membayar untuk menaikinya. Manakala perkhidmatan teksi pula, boleh berhubung dengan perkhidmatan teksi di sekitar Lembah Klang seperti Grab (MyTeksi), Uber, MyCab, Zepp On dan sebagainya. Perkhidmatan teksi ini boleh membawa penumpang dari destinasi di sekitar Lembah Klang termasuk Kuala Lumpur. Airport Limo Malaysia pula menawarkan perkhidmatan kereta sewa yang dibawa oleh pemandu daripada lokasi penumpang terkini ke Lapangan Terbang Antarabangsa Kuala Lumpur atau daripada lapangan terbang tersebut ke tempat yang dikehendaki penumpang.

### Kereta api, LRT dan MRT

Perkhidmatan kereta api komuter (penumpang) dari Bandaraya Kuala Lumpur (KL Sentral) melalui Stesen Kampung Abdullah Hukum, Petaling Jaya, Subang Jaya, Bandar Klang dan Pelabuhan Klang. Terdapat juga perkhidmatan komuter dari KL Sentral, Sungai Buloh, Rawang, Batang Kali dan Tanjung Malim, Perak Darul Ridzuan. Selain itu perkhidmatan komuter dari KL Sentral, Serdang, Kajang,Bangi, Nilai dan Seremban, Negeri Sembilan. Dalam hal ini juga, semua kereta api boleh berhubung dengan perkhidmatan stesen kereta api lain di Stesen KL Sentral, iaitu stesen pengangkutan moden di pusat bandar. Selangor juga boleh menggunakan perkhidmatan aliran transit ringan (LRT) Rapid KL Aliran Kelana Jaya dan Aliran Ampang.

Selain itu, bagi pengangkutan barang dan kargo KTM memberi perkhidmatan dari Bandaraya Kuala Lumpur ke Pelabuhan Klang, Selangor.

Pengangkutan udara
------------------

Selangor mempunyai lapangan terbang awam bagi mereka yang ingin menggunakan perkhidmatan kapal terbang. Lapangan terbang di sini juga merupakan 10 lapangan terbang yang terbaik di Asia dan 50 yang terbaik di dunia dan diikuti dengan perkhidmatan kastam oleh Jabatan Kastam Diraja Malaysia yang diiktiraf sebagai pengurusan pertama terbaik di dunia. Antara syarikat yang menawarkan perkhidmatan udara ini ialah Malaysia Airlines, AirAsia, Malindo Air dan sebagainya. Antara lapangan terbang yang sedia ada di Selangor ialah:

* Lapangan Terbang Antarabangsa Kuala Lumpur (KLIA) di Sepang.
* Lapangan Terbang Antarabangsa Kuala Lumpur 2 (Klia2) di Sepang.
* Lapangan Terbang Sultan Abdul Aziz Shah di Subang
* 

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Terminal bas di Alor Gajah.
Stesen keretapi di Jasin.

Pengangkutan tradisional
------------------------

Sebelum wujudnya sistem perhubungan dan pengangkutan yang moden di Tanah Melayu, corak perhubungan rata-rata berdasarkan air. Di masa itu sungai dan laut memainkan peranan utama sebagai jalan penghubungan antara satu sama lain. Perhubungan melalui sungai ini juga mempunyai gejala-gejala keburukannya, terutama di musim tengkujuh. Untuk pengangkutan, terdapat perahu-perahu yang memudik dan hilir anak-anak sungai dan kapal-kapal besarnya pula melayari lautan sebuah pelabuhan ke sebuah pelabuhan lain. 

Kini, perhubungan ini bertukar melalui jalan darat. Penggunaan water-routes dan footpaths ini berkekalan hingga ke akhir abad ke -19, apabila secara beransur-ansur jalan-jalan kereta api dan jalanraya moden dibina oleh Inggeris untuk mengambilalih fungsi perhubungan dan pengangkutan. Perkembangan ini berlaku peringkat demi peringkat. Dari lorong-lorong dan denai yang melalui hutan rimba, ia berubah menjadi jalan-jalan kereta yang berlubang-lubang dan bengkang-bengkok. Dengan campur tangan Inggeris dalam pentadbiran Tanah Melayu jalan-jalan kereta dimodenkan sehingga membentuk satu sistem perhubungan yang amat efisien. Fungsi sungai mulai tercabar dan secara beransur-ansur kepentingannya merosot. Pengangkutan yang popular pada zaman dahulu adalah seperti berikut:

* Beca Melaka
* Kereta Lembu
* Kereta Kerbau

Pengangkutan moden
------------------

### Dengan jalan

* Jarak Melaka ke Kuala Lumpur ialah 147 km.
* Jarak Melaka ke Singapura ialah 205 km.
* Melaka dihubungkan dengan Kuala Lumpur , Utara dan Selatan melalui Lebuhraya Utara Selatan.
* Melaka Sentral - stesen bas ekspres dan antara bandar.

### Dengan kereta api

* Bandaraya Melaka tiada jaringan jalan kereta api tetapi boleh dihubungi dengan stesen kereta api terdekat di Pulau Sebang (dahulu dikenali KTMB Tampin) daerah Alor Gajah.Jaraknya 30 kilometer dari Bandaraya Melaka.(kira-kira 30 minit melalui Lebuh AMJ) Satu lagi Stesen Kereta Api yang terdapat dalam Negeri Melaka ialah Tebong Alor Gajah .Tetapi stesen ini telah ditutup.Di Bandar Jasin stesen kereta api terdekat ialah di Stesen Batang Melaka yang bersempadan dengan Negeri Sembilan. Jaraknya 22 kilometer. Selandar 10 kilometer, Nyalas 15 kilometer ke Stesen Batang Melaka.
* Aerorel Melaka
* Melaka Monorail

### Dengan udara

* Lapangan Terbang Batu Berendam

### Dengan laut

* Jeti di Bandar Melaka ke Dumai, Sumatera, Indonesia menaiki feri.
Modul qamari Apollo 12 bersedia untuk turun ke permukaan Bulan. *Gambar NASA.*
**Penjelajahan Bulan** bermula apabila kuar angkasa lepas Luna 2 yang dilancarkan oleh Kesatuan Soviet, menghentam permukaan Bulan pada 14 September 1959. Sebelum itu, manusia cuma dapat 'menjelajah' Bulan melalui pemerhatian. Penciptaan teleskop optik merupakan lompatan pertama dalam kualiti pemerhatian qamari. Galileo Galilei secara umumnya diberi penghargaan sebagai orang pertama menggunakan telskop untuk tujuan astronomi; selepas membina teleskopnya sendiri pada 1609, gunung dan kawah di permukaan qamari merupakan antara pemerhatian awalnya menggunakan teleskop itu.

Pada 1969, Projek Apollo berjaya mendaratkan manusia di permukaan Bulan buat kali pertama. Mereka meninggalkan uji kaji saintifik di sini dan kembali dengan batuan dan data yang menunjukkan bahawa komposisi Bulan ada persamaan dengan Bumi.

Lihat juga
----------

|  |  |
| --- | --- |
|  | Wikimedia Commons mempunyai media berkaitan ***Penjelajahan bulan*** |

* Pendaratan bulan
Penjara Sugamo, 1949
Penjara Sugamo pada 1945
Penjara Sugamo pada Disember 1948
**Penjara Sugamo** (Bahasa Jepun: *Sugamo Kōchi-sho*, Kyūjitai: 巢鴨拘置所code: ja is deprecated , Shinjitai: 巣鴨拘置所code: ja is deprecated , Bahasa Inggeris: *Sugamo Prison*) terletak di daerah Ikebukuro yang kini menjadi sebahagian dari wad Toshima di Tokyo, Jepun.

Sejarah
-------

Penjara Sugamo pada awalnya dibina pada 1895, dengan menjadikan penjara Eropah sebagai model. Menjelang tahun 1930-an, ia menjadi terkenal sebagai tempat tinggal banduan politik, termasuk ramai tokoh komunis dan pembangkang yang tidak mematuhi Undang-Undang Pemeliharaan Kedamaian pada tahun 1930-an dan 1940-an. Pengintip Berikat juga ditahan di sana termasuk Richard Sorge yang dihukum gantung di penjara pada 7 November 1944.

Penjara itu tidak musnah semasa pengeboman Tokyo pada Perang Dunia II, dan pasukan penjajah Sekutu mengambil alihnya semasa pendudukan Jepun untuk menempatkan suspek penjenayah perang ketika mereka menunggu perbicaraan di hadapan Tribunal Ketenteraan Antarabangsa untuk Timur Jauh. Setelah tamat perbicaraan, Penjara Sugamo digunakan untuk memenjarakan beberapa orang yang disabitkan bersalah dan menjadi lokasi pelaksanaan tujuh tahanan yang dijatuhkan hukuman mati dengan digantung pada 23 Disember 1948.

Banduan makan makanan Jepun yang disediakan oleh kakitangan Jepun dan dihidangkan oleh tahanan itu sendiri. Ada kalanya bekas Perdana Menteri Hideki Tojo menghidangkan makanan kepada semua tahanan kelas "A" yang lain. Sebilangan sayur-sayuran yang digunakan dalam makanan ini ditanam di pekarangan.

Setelah berakhirnya pendudukan Jepun. Penjara Sugamo diserahkan kepada kawalan pemerintah awam Jepun. Sebilangan besar penjenayah perang yang tinggal diampuni atau dibebaskan oleh pemerintah. Pada 1962 fungsinya sebagai penjara berakhir. Pada 1971 bangunan penjara ditutup.

Pada 1978, Bangunan Sunshine 60 setelah siap dibina merupakan pencakar langit tertinggi di Jepun, ia dibina di bekas tapak lokasi Penjara Sugamo. Apa yang tinggal untuk memperingati penjara berkenaan adalah batu yang terukir dalam bahasa Jepun yang bermaksud, "Doakan Kedamaian Abadi."

Rujukan
-------

* Ginn, John L. (1992). *Sugamo Prison, Tokyo: An Account of the Trial and Sentencing of Japanese War Criminals in 1948, by a U.S. Participant* (dalam bahasa Inggeris). McFarland & Company. ISBN 0-89950-739-5.

Pautan luar
-----------

* Records of General Headquarters, Far East Command, Supreme Commander Allied Powers, and United Nations Command - (Record Group 554)
* Japanese Interim Report - Implementation of the Japanese Imperial Government Disclosure Act and the Japanese War Crimes Provisions of the Nazi War Crimes Disclosure Act - An Interim Report to Congress

Koordinat: 35°43′46″N 139°43′04″E﻿ / ﻿35.729583°N 139.717778°E﻿ / 35.729583; 139.717778
Ukiran[*pautan mati kekal*] kayu Jerman bertarikh 1722 menggambarkan perubahan seorang manusia menjadi serigala.
**Penjelmaan** difahamkan sebagai keupayaan mengubah bentuk fizikal diri (**menjelma**) kepada bentuk rupa lain yang menyerupai sesuatu makhluk hidupan atau objek lain baik melalui usaha sendiri, sumpah sihir mahupun langkah tertentu seperti pemerolehan sesuatu barangan mahupun pembacaan mantera. Ia lazim wujud dalam penceritaan fantasi atau budaya rakyat.

Keupayaan ini adakala diterapkan sebagai pelanjut penting jalan sesebuah cerita (*plot device*), namun ia juga dapat digunkan menerangkan perwatakan sesuatu watak - misalnya sesuatu watak itu dikiaskan terkekang hasil konflik dalam diri, ataupun seseorang watak itu berpeluang ada kebebasan bergerak melolos diri. Penjelmaan yang dipaksa terhadap seseorang watak barangkali sebagai suatu hukuman kepadanya kerana menyinggung perasaan pelaku yang mempunyai kuasa menyumpah jelma itu.

Contoh
------

* Babi jadian
* Harimau jadian
* Serigala jadian

Rujukan
-------

1. ↑  *'jelma'*. *Kamus Dewan* (ed. keempat). Kuala Lumpur: Dewan Bahasa dan Pustaka Malaysia. Dicapai pada 26 Mac 2020 – melalui Pusat Rujukan Persuratan Melayu.
2. ↑  "Arti kata 'jelma'". *Kamus Besar Bahasa Indonesia Daring*. Badan Pengembangan Bahasa dan Perbukuan Indonesia. Dicapai pada 21 Mac 2020.
3. ↑  Marina Warner, *From the Beast to the Blonde: On Fairy Tales And Their Tellers*, p. 353 ISBN 0-374-15901-7
4. ↑  Colbert (2001), m/s. 28–29. harv error: no target: CITEREFColbert2001 (help)

Bacaan lanjut
-------------

* Hall, Jamie (2003). *Half Human, Half Animal: Tales of Werewolves and Related Creatures*. AuthorHouse. ISBN 1-4107-5809-5.

Pautan luar
-----------

Real Shapeshifters - laman web mengkhusus kepada kajian fenomena ini
Bagi konsep "penjelmaan pasif" dalam tatabahasa, lihat ragam aktif dan ragam pasif.
Dalam penjelmaan aktif (kiri), satu titik bergerak dari kedudukan P ke P' dengan berputar mengikut arah jam dengan satu sudut θ pada asalan sistem koordinat. Dalam penjelmaan pasif (kanan), titik P tidak bergerak, sementara sistem koordinat berputar melawan arah jam denan satu sudut θ pada asalan. Koordinat-koordinat P' dalam kes aktif (iaitu relatif dengan sistem koordinat asal) adalah sama dengan koordinat-koordinat P yang relatif dengan sistem koordinat terputar.
Dalam fizik dan kejuruteraan, **penjelmaan aktif**, atau **penjelmaan alibi**, ialah penjelmaan yang sebenarnya mengubah kedudukan fizikal sesuatu titik, atau jasad tegar, dan difahami juga dalam sistem koordinat yang daripadanya objek diperhatikan (perubahan asas). Secara lalai, dengan *penjelmaan*, ahli-ahli matematik biasanya memaksudkan penjelmaan aktif, sementara ahli-ahli fizik dan jurutera-jurutera boleh memaksudkan salah satu.

Terletak dengan berbeza, penjelmaan *pasif* merujuk pemerhatian peristiwa *sama* daripada dua sistem koordinat berbeza. Sebaliknya, *penjelmaan aktif* ialah kedudukan baharu bagi semua titik, relatif dengan sistem koordinat sama. Contohnya, penjelmaan aktif adalah berguna untuk memerihalkan kedudukan-kedudukan berturutan bagi suatu jasad tegar. Sebaliknya, penjelmaan pasif boleh menjadi berguna dalam analisis pergerakan manusia untuk memerhatikan pergerakan tibia yang relatif dengan tulang paha, iaitu pergerakannya yang relatif dengan suatu sistem koordinat (*setempat*) yang bergerak bersama-sama dengan tulang paha, daripada sebaliknya suatu sitem koordinat (*global*) yang tetap dengan lantai.

Lihat juga
----------

* Perubahan asas
* Kovarians dan kontravarians vektor

Rujukan
-------

1. 1 2  
Joseph K. Davidson, Kenneth Henderson Hunt (2004). "§4.4.1 The active interpretation and the active transformation". *Robots and screw theory: applications of kinematics and statics to robotics*. Akhbar Universiti Oxford. m/s. 74 *ff*. ISBN 0-19-856245-4.

* Dirk Struik (1953) *Lectures on Analytic and Projective Geometry*, halaman 84, Addison-Wesley.

Pautan luar
-----------

* UI ambiguity (Inggeris)
***StickDeath*** (URL **www.stickdeath.com**) ialah nama bagi laman web animasi Amerika Syarikat yang dicipta oleh Rob Lewis. *StickDeath* menunjukkan lukisan orang batang dengan tangan dan kaki yang lazimnya mati secara tragedi dan ganas.

Laman web ini sangat popular di kalangan remaja dan golongan belia pada permulaannya pada tahun 1998. Animasi awal telah dibuat dengan GIF beranimasi dan kemudian, hingga sekarang, banyak animasi yang dibuat dengan Macromedia Shockwave (kini Adobe Flash). Akan tetapi, ia juga mendapat tentangan dari orang-orang yang tidak suka kandungan laman ini yang sangat ganas. Satu laman khusus memaparkan surat benci yang diterima pemilik dan balasannya. Selepas penjualan ISP StickDeath pada tahun 1999, didapati StickDeath telah menggunakan 95% daripada sumber rangkaian dengan harga $40 sebulan sahaja.

StickDeath kembali pada 2002, dan kekal popular di kalangan pengikutnya.

Rujukan
-------

1. ↑  "stickdeath.com Whois - stick death - Who.is". Dicapai pada 2009-12-29.

Pautan luar
-----------

* StickDeath.com[*pautan mati kekal*]
**Sekolah Kebangsaan Bandar Tun Hussein Onn 2** atau nama ringkasnya *SK Bandar Tun Hussein Onn 2*, merupakan sebuah Sekolah Kebangsaan yang terletak di Jalan Suadamai, Bandar Tun Hussein Onn.

Pada 2009, Sekolah Kebangsaan Bandar Tun Hussein Onn 2 memiliki 1022 pelajar lelaki dan 958 pelajar perempuan, menjadikan jumlah keseluruhan murid seramai 1980 orang. Ia mempunyai seramai 98 orang guru.

Sekolah yang biasa di Selangor

Anas Darwish merupakan pelajar terbaik dan contoh pelajar sedawarsa sekolah pada tahun 2019.

Sejarah
-------

Sekolah Kebangsaan Bandar Tun Hussein Onn (2) mula dibina pada 1999. Bangunan sekolah ini digunakan secara rasmi pada bulan Jun 2003. Sepatutnya P & P bermula pada Januari 2003 tetapi bangunan ini tidak dapat disiapkan dalam tempoh masa yang diberi, jadi seluruh warga sekolah ini terpaksa menumpang selama 6 bulan di Sekolah Kebangsaan Bandar Tun Hussein Onn. Pada 1 November 2002, Puan Mordziyah bt Bidin selaku Guru Penolong Kanan Kurikulum dan Puan Zaiton bt Salim Guru Penolong Kanan HEM ditempatkan di Sekolah Kebangsaan Bandar Tun Hussein Onn (2) untuk mengurus kemasukan murid-murid dan guru-guru bagi persekolahan sesi 2003.

Semasa sekolah dibuka bangunan sekolah ini terdiri daripada tiga buah bangunan empat tingkat iaitu blok A, B dan C, serta Dataran Ilmu tempat murid-murid berhimpun. Sekarang bangunan sekolah ini mempunyai 31 buah bilik darjah. Kemudahan bilik khas pula khas bilik guru, pejabat, bilik mesyuarat, makmal sains, bilik kemahiran hidup, bilik kaunseling, pusat Sumber Sekolah, bilik muzik, surau, bilik rawatan, bilik persalinan, makmal komputer, 1 & 2 bilik pendidikan seni dan beberapa buar stor am.

Pada Januari 2007 kelas pra sekolah telah dibuka dengan jumlah murid 25 orang, seorang guru dan seorang pembantu pengurusan murid N17.

Sebuah bangunan baru setingkat yang mempunyai 4 buah bilik darjah telah dibina pada bulan November 2008 bagi menampung bilangan murid tahun satu yang akan bersekolah pada Januari 2009. Bagi keperluan 2010 dua buah kabin telah dipasang untuk menempatkan 4 buah kelas apabila berlaku pertambahan murid.

Sekolah ini besar dan luas. Anas Darwish pelajar terbaik pada tahun 2019 telah mendapat anugerah "Tokoh Pelajar Cemerlang" dalam semua mata pelajaran.

Kini, sekolah ini ditadbir oleh seorang Guru Besar iaitu Tuan Haji Zainuddin bin Mohd Ali dan dibantu oleh barisan penolong kanan, Penolong Kanan Pentadbiran, Puan Zubaidah bt Muhammad, Penolong Kanan Hal Ehwal Murid, Encik Mazri bin Ahmad, Penolong Kanan Kokurikulum, Puan Zuhailah bt Semail, Guru Penolong Kanan Petang, Encik Jamil bin Mat Nor serta disokong oleh PIBG yang diterajui oleh Sahibul Fadhilah Al Hafiz Ustaz Mohd Faisal bin Mohd Nor.

Alamat
------

Sekolah Kebangsaan Bandar Tun Hussein Onn 2
Jalan Suadamai, Bandar Tun Hussein Onn
43200 Cheras,Selangor
Malaysia.
Telefon = 0390757952
Fax = 0390756952

Pautan luar
-----------

* Sejarah Sekolah Sekolah Kebangsaan Bandar Tun Hussein Onn 2
* Sekolah Kebangsaan Bandar Tun Hussein Onn 2
* Sekolah Kebangsaan Bandar Tun Hussein Onn 2
**Stheno** (Yunani: Σθεννώ, terjemahan bahasa Inggeris: "secara paksa"), dalam mitologi Greek, adalah anak sulung daripada yang Gorgons, raksasa ganas wanita dengan tangan tembaga, taringnya tajam dan "rambut" diperbuat daripada hidup ular berbisa. Anak perempuan Phorcys dan Ceto, dia dilahirkan dalam gua di bawah Gunung Olympus. Dia dan kakaknya Euryale berdua abadi, dan adik ketiga, Medusa, adalah manusia sehingga dia telah diabadikan dalam hideousness beliau oleh Athena.

Daripada tiga Gorgons, dia dikenali untuk menjadi yang paling bebas dan ganas, setelah membunuh lebih ramai lelaki daripada kedua-dua adik-adiknya digabungkan. Dalam mitologi Yunani, dia telah berubah menjadi Gorgon satu kerana berdiri dengan Medusa kakaknya, yang didakwa dirogol oleh Poseidon dewa laut dalam Kaabah Athena. Athena marah dengan Medusa. Sebagai hukuman, Medusa telah berubah menjadi raksasa yang dahsyat, bersama-sama dengan adik-adiknya Stheno dan Euryale. Stheno cenderung untuk digambarkan sebagai raksasa Gorgon nipis dengan ular merah lencong sekitar kepalanya dan bukannya rambut.
**Perjanjian Renville** merupakan perjanjian politik yang dimenterai oleh Majlis Keselamatan Pertubuhan Bangsa-Bangsa Bersatu antara Belanda, yang berusaha untuk menubuhkan semula tanah jajahannya di Asia Tenggara, dan Republikan Indonesia yang ingin mendapatkan kemerdekaan Indonesia semasa Revolusi Nasional Indonesia. Disahkan pada 17 Januari 1948, perjanjian itu merupakan percubaan yang tidak berjaya untuk menyelesaikan perselisihan yang timbul berikutan Perjanjian Linggarjati 1946. Ia mengiktiraf gencatan senjata di sepanjang Garis Status Quo ( Status Quo lijn) atau dipanggil "Garis Van Mook ", garisan buatan yang menghubungkan kedudukan Belanda yang paling maju.

Perjanjian itu dinamakan sempena USS *Renville*, kapal tempat rundingan diadakan semasa berlabuh di Teluk Jakarta .

Nota
----

Rujukan
-------

* Ide Anak Agung Gde Agung (1973) *Twenty Years Indonesian Foreign Policy: 1945–1965* Mouton & CoISBN 979-8139-06-2
* 
* 
* 0-582-71046-4

Pautan luar
-----------

* britannica.com
* Teks dan Latar Belakang Perjanjian Renville
Makanan Tlayuda di Oaxaca, Mexico yang dihidangkan *con falda* dengan sekeping stik skirt gril.
**Stik skirt** ialah potongan stik daging lembu daripada potongan perut utama. Rupanya panjang dan leper. Ia sangat berasa, tetapi lebih liat daripada kebanyakan potongan stik yang lain. Justera, potongan skirt sering diperapkan.

Potongan skirt ia potongan pilihan untuk memasak:

* fajita (secara harafiah bermakna "tali pinggang kecil" atau "selempang" dalam bahasa Sepanyol),
* stik lambung (*arrachera*) Mexico Utara;
* pastri Cornwall; dan
* hidangan goreng dan kacau Cina.

Stik skirt biasanya diperapkan dan ditumis-reneh pada suhu rendah atau digril. Ia perlu dihiris melintangi iranya sebelum dihidangkan. Bagi masakan Mexico, stik skirt dilembutkan secara mekanik (ditumbuk) sebelum disediakan.

Di Amerika Syarikat, potongan stik skirt pada keseluruhannya mempunyai klasifikasi pemotongan daging NAMP 121. Bahagian dalamannya yang lebih lembut (NAMP 121D) bersendi dengan sangkar rusuk (tulang rusuk 6-12), manakala skirt luaran yang lebih liat (NAMP 121C) terdiri daripada otot diafragma serta sehelai selaput yang tebal yang perlu dikeluarkan sebelum memasak.

Sejak pertengahan 1990-an, stik skirt semakin mahal, akibat kepopularan masakan Mexico di seluruh dunia, khususnya di Amerika Syarikat dan Kanada.

Lihat juga
----------

* Churrasco
**SBG** merupakan jenama yang dikeluarkan oleh syarikat Saudagar Bumi Global Sendirian Berhad, ditubuhkan pada 03 Jun 2016. Ia menawarkan produk bahan pencuci.

Lahirnya Jenama **SBG**
-----------------------

**SBG** atau singkatan kepada **S**audagar **B**umi **G**lobal, jenama tersebut dilestarikan dengan maksud agar perniagaan usahawan Bumiputera ini menjalankan perniagaan sehingga ke peringkat Global.

Maksud Logo
-----------

Logo **SBG** yang membawa elemen Bumi dan Burung adalah untuk menterjemahkan hala tuju **SBG** yang bakal melebarkan sayap ke serata dunia tanpa sempadan.

Sejarah Syarikat
----------------

Saudagar Bumi Global Sendirian Berhad yang dahulunya dikenali sebagai FA Wangi Suci Enterprise merupakan sebuah syarikat Bumiputera berdaftar yang menjalankan perniagaan memproses, membekal, mengedar dan menjual bahan-bahan pencuci. Syarikat ini memulakan operasi dengan modal RM 2,000.00 serta berbekalkan pengetahuan tentang pembuatan cecair pencuci pinggan dimana ianya merupakan produk keluaran pertama dengan berjenamakan SweetKleen yang mana sekarang berjenama **SBG**. Pengoperasian syarikat dimulakan dari bawah, dengan serba kekurangan kemudahan dan kelengkapan, di mana pada waktu itu hanya menggunakan kaedah tradisional, iaitu pemprosesan cecair pencuci dengan hanya menggunakan sebatang pengacau dodol dan sebuah tong plastik. Walau bagaimanapun, sambutan dan sokongan yang amat menggalakkan telah diterima daripada para pelanggan. Tempat pemprosesan yang agak terhad, mulai tidak mampu memenuhi permintaan yang menjurus kepada perpindahan ke premis baru beralamat No.1449, Taman Teratai, 32000 Sitiawan, Perak, dimana sebelum ini hanya beroperasi di belakang rumah. Sedikit ubahsuai pada ruang pejabat, ruang penyimpanan stok dan tempat memproses telah dilakukan secara berperingkat. Cara pemprosesan juga telah dinaiktaraf menggunakan mesin pembancuh Semi Auto. Syarikat juga berjaya membeli sebuah lori baru pertama bagi tujuan penghantaran **SabunSBG**. Pada awal Jan 2019, demi memenuhi kehendak pelanggan seiring peredaran masa dan zaman, syarikat sekali lagi membuat perubahan dengan menstruktur semula banyak perkara termasuk menambahbaik kualiti produk, mengubahsuai premis, menambah bilangan dan saiz mesin dll.

Rujukan
-------

* Tentang

Pautan Luar
-----------

* Laman web rasmi
Kadar Pertukaran Asing (DEM/USD, FRF/USD, GBP/USD and JPY/USD) antara Januari 1981 hingga Disember 1990  
Pada separuh pertama 1980-an, USD lebih kuat daripada DEM, FRF, GBP dan JPY, namun sebelum dan sesudah Perjanjian Plaza, USD mengalami susut nilai.
**Perjanjian Plaza** (bahasa Inggeris: *Plaza Accord* atau *Plaza Agreement*) adalah sebuah kesepakatan antara kerajaan-kerajaan Perancis, Jerman Barat, Jepun, Amerika Syarikat dan United Kingdom; yang menyetujui untuk dilakukannya susut nilai atas dolar Amerika Syarikat terhadap yen Jepun dan Mark Jerman, melalui campur tangan di pasaran pertukaran asing. Kelima kerajaan menandatangani kesepakatan tersebut pada tarikh 22 September 1985 di Hotel Plaza, kota New York.

Ada dua alasan penyusutan nilai dolar ini: mengurangkan defisit akaun semasa A.S. dan membantu ekonomi A.S. keluar daripada kemelesetan yang bermula pada awal 1980-an.

Rujukan
-------

1. ↑  "Fed of St. Louis HP". Dicapai pada 2010-05-04.

Pautan luar
-----------

* Pengumuman Menteri Keuangan dan Gubernur Bank Sentral Perancis, Jerman, Jepang, Britania Raya, dan Amerika Serikat (Perjanjian Plaza)
* U.S. Treasury - Dana Stabilisasi Valuta, Operasi Intervensi 1985-90 Diarkibkan 2010-11-12 di Wayback Machine
* Perjanjian Plaza, Kamus Finansial ANZ dari Bahasa Uang, oleh Edna Carew




|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Untuk kegunaan lain, sila lihat Sperma (nyahkekaburan).
Rajah sel sperma manusia.
Isitlah **sperma** diperoleh daripada perkataan bahasa Yunani (σπέρμα) *sperma adalah* (bererti "benih") dan merujuk sel pembiakan jantan. Dalam jenis pembiakan seks yang dikenali sebagai anisogami dan oogami, ada kelainan saiz bertanda gamet dengan yang lebih kecil beristilahkan sel "jantan" atau sperma. Sperma uniflagelum yang motil dirujuk sebagai **spermatozoon**, sementara sel sperma tidak motil dirujuk sebagai **spermatium**. Sel sperma tidak boleh berbahagi dan mempunyai jangka hayat terhad, tetapi selepas pelakuran dengan sel telur semasa persenyawaan, organisma baharu mula berkembang, bermula sebagai zigot totipoten.[*perlu rujukan*] 
Sel sperma manusia adalah haploid, maka 23 kromosomnya boleh mencantumi 23 kromosom telur betina untuk membentuk sel diploid. Pada mamalia, sperma berkembang di dalam buah zakar dan dikeluarkan dari zakar. Boleh juga dikeluarkan sperma melalui TESE.

Lihat juga
----------

* Air mani
* Granuloma sperma
* Pemancutan mani
* Pendermaan sperma
* Penyimpanan sperma betina
* Persaingan sperma
* Polispermi
* Sperma betina
* Spermatogenesis
* Spermatozoon

Rujukan
-------

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Sperma*** |

* (Inggeris)The Great Sperm Race pdf
* (Inggeris)Human Sperm Under a Microscope

|
|  |
| Didahului oleh**Tiada** | **Peringkat perkembangan manusia**Sel sperma + Oosit | Diikuti oleh:**Zigot** |
***Prey*** (bahasa Melayu harafiah ***Mangsa***) juga dikenali dengan judul filem The Outback, 2009, ialah sebuah filem berbahasa English yang mula ditayangkan pada tahun 5 May 2009.

Filem Prey ini telah dihasilkan di bawah arahan pengarah George T. Miller.

Pelakon
-------

Filem ini turut disertai oleh beberapa orang pelakon terkenal, antaranya adalah:-

* Natalie Bassingthwaighte
* Jesse Johnson
* Ben Kermode
* Natalie Walker
* Christian Clark
* Kristin Sargent
* Nicholas Bell
* Stephen Beck
* Jacqueline Steward
* Zachary Schaefer
* Taylor Johnson

Ringkasan
---------

Pada bulan April 1987, dua orang pelancong Amerika Utara hilang di padang pasir Australia Barat pada hari cuti 4WD. Mereka tidak lagi kelihatan. Kenderaan mereka ditinggalkan dan bekalan yang tidak digunakan yang ditemui di bukit-bukit pasir berhampiran tapak suci orang Asli kurang daripada satu jam dari bandar terdekat. Dua tahun kemudian, pada bulan Mei tahun 1989, kedua-dua lelaki tersebut ditemui mati atas sebab semula jadi, pada hari yang sama, selang 1,000 batu di Amerika Utara.

Dua puluh tahun selepas kejadian asal, 3 pasangan yang dalam perjalanan meluncur ombak diumpan ke kawasan padang pasir yang sama, oleh seorang tempatan yang tuannya memerlukan mangsa segar untuk dimakan. Andaian dahulu mengenai persahabatan, hubungan seksual tersembunyi dan kepimpinan palsu terbongkar ketika ketiga pasanganan sedar bahawa percutian telah berakhir.

Rujukan
-------

1. ↑  "Australian Films at the Australian Box Office" *Film Victoria* accessed 15 November 2012

Pautan luar
-----------

* Official Website
* *Prey*  di Pangkalan Data Filem Internet (IMDb)
* *Prey* Official Myspace